उन्नाव। उत्तर प्रदेश के उन्नाव में नाबालिग लड़की से गैंगरेप का मामला सामने आया है। पीड़िता ने बताया कि गांव के दो युवकों ने उसके साथ हथियारों के बल पर गैंगरेप किया। घटना के बाद आरोपियों के परिजनों ने मामले को रफादफा करने का प्रयास भी किया। वहीं, पीड़िता की तहरीर पर पुलिस ने रिपोर्ट दर्ज कर पीड़िता को मेडिकल परीक्षण के लिए अस्पताल भेजा है। पुलिस ने दोनों आरोपियों को गिरफ्तार कर लिया है।